**Αριθμός απόφασης /2019**

**Αριθμός κατάθεσης αίτησης \_\_\_/2019**

**ΤΟ ΜΟΝΟΜΕΛΕΣ ΠΡΩΤΟΔΙΚΕΙΟ ΙΩΑΝΝΙΝΩΝ**

**ΔΙΑΔΙΚΑΣΙΑ ΑΣΦΑΛΙΣΤΙΚΩΝ ΜΕΤΡΩΝ**

**..........................................................**

ΣΥΓΚΡΟΤΗΘΗΚΕ από τη Δικαστή Ιωάννα Πάλλα, Πρόεδρο Πρωτοδικών, η οποία ορίστηκε με κλήρωση, σύμφωνα με το Νόμο.

ΣΥΝΕΔΡΙΑΣΕ δημόσια στο ακροατήριό του, στις 14 Ιουνίου 2019, χωρίς τη σύμπραξη Γραμματέα, για να δικάσει την υπόθεση, μεταξύ:

ΤΟΥ ΑΙΤΟΥΝΤΟΣ: \_\_\_\_\_\_\_\_\_\_\_\_\_\_\_\_\_\_\_\_ του Σπυρίδωνα και της Μαρίας, κατοίκου \_\_\_\_\_\_\_\_\_\_\_\_\_\_\_\_\_\_\_ , με Α.Φ.Μ \_\_\_\_\_\_\_\_\_\_\_\_\_\_\_\_\_\_\_\_, που παραστάθηκε διά της πληρεξουσίας του δικηγόρου \_\_\_\_\_\_\_\_\_\_\_\_\_\_\_\_\_ (Δ.Σ Ιωαννίνων ΑΜ\_\_\_).

ΤΟΥ ΚΑΘ΄ ΟΥ Η ΑΙΤΗΣΗ: Νομικού Προσώπου Δημοσίου Δικαίου με την επωνυμία Οργανισμός Απασχόλησης Εργατικού Δυναμικού (Ο.Α.Ε.Δ), που εδρεύει στον Άλιμο Αττικής (οδός Εθνικής Αντιστάσεως, αριθμ.8), ως εκ του νόμου καθολικού διαδόχου του Νομικού προσώπου Δημοσίου Δικαίου με την επωνυμία Οργανισμός Εργατικής Κατοικίας (Ο.Ε.Κ), με έδρα την Αθήνα (οδός Σολωμού, αριθμ.60), σύμφωνα με την παρ.1 του άρθρου 35 Ν. 4144/2013 όπως νόμιμα εκπροσωπείται, που δεν παραστάθηκε.

Ο αιτών κατέθεσε την από 10-4-2019 και με αριθμό έκθεσης κατάθεσης \_\_\_/2019 αίτησή του, η οποία ορίστηκε προς συζήτηση για τη δικάσιμο που αναφέρεται στην αρχή της παρούσας. Κατά τη συζήτηση της αιτήσεως, η πληρεξούσια δικηγόρος του αιτούντος ανέπτυξε προφορικά τους ισχυρισμούς της και ζήτησε να γίνουν αυτοί δεκτοί.

**ΑΦΟΥ ΜΕΛΕΤΗΣΕ ΤΗ ΔΙΚΟΓΡΑΦΙΑ**

**ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ**

Από την με αριθμό +\_\_\_\_\_\_\_\_\_/25-4-2019 έκθεση επιδόσεως του δικαστικού επιμελητή του Εφετείου Αθηνών \_\_\_\_\_\_\_\_\_\_\_\_\_\_\_\_ , που προσκομίζει ο αιτών, προκύπτει ότι ακριβές αντίγραφο της κρινομένης αίτησης με πράξη ορισμού δικασίμου και κλήση προς συζήτηση για τη δικάσιμο που αναφέρεται στην αρχή της παρούσας επιδόθηκε νόμιμα και εμπρόθεσμα στο καθ΄ ου. Κατά τη σημερινή δικάσιμο, το καθ΄ ου η αίτηση, παρότι κλητεύθηκε νόμιμα δεν παραστάθηκε όταν η υπόθεση εκφωνήθηκε με τη σειρά του οικείου εκθέματος, ωστόσο, πρέπει να προχωρήσει η συζήτηση της υπόθεσης σαν να ήταν όλοι οι διάδικοι παρόντες (άρθρα 699, 696 παρ.1 ΚΠολΔ).

Με την κρινόμενη αίτησή του, ο αιτών ζητεί, ως ασφαλιστικό μέτρο α)να ανακληθεί η υπ΄ αριθμ. \_\_\_\_/2006 απόφαση του Δικαστηρίου τούτου, με την οποία διατάχθηκε η προσημείωση υποθήκης μέχρι του ποσού των 15.000 ευρώ, για την εξασφάλιση απαίτησης, που πηγάζει από την υπ΄ αριθμό \_\_\_/5-10-2006 σύμβαση στεγαστικού δανείου, υπέρ της καθ΄ ης η αίτηση,επί του με αριθμό διαμερίσματος του πρώτου ορόφου της πολυκατοικίας 39 \_\_\_\_\_\_\_ με ΚΑΕΚ \_\_\_\_\_\_\_\_\_\_\_\_\_\_\_\_\_\_\_\_, εμβαδού 101,90 μ2 και με ποσοστό συνιδιοκτησίας στο οικόπεδο και ψήφους 4/1000 που αντιστοιχούν σε 143,75 μ2 , το οποίο αποτελείται από τέσσερα κύρια δωμάτια, κουζίνα και λουτρό, συνορεύει δε με κοινόκτητο οικόπεδο, με κλιμακοστάσιο, με φρέαρ ανελκυστήρα και με το υπ.αρ.199 του πρώτου ορόφου της ιδίας πολυκατοικίας 39, με κοινόκτητο οικόπεδο και με κοινόκτητο επίσης οικόπεδο και η παραπάνω οριζόντια ιδιοκτησία είναι κτισμένη σε οικόπεδο επιφάνειας 34.479,90 μ2 που βρίσκεται στις \_\_\_\_\_\_\_\_\_\_\_\_\_\_\_\_\_\_ του Δήμου Ιωαννιτών και συνορεύει με βόρεια ιδιοκτησίες \_\_\_\_\_\_\_\_\_\_\_\_\_\_\_και \_\_\_\_\_\_\_\_\_\_\_\_\_\_\_\_, νότια με αγροτική ιδιοκτησία \_\_\_\_\_\_\_\_\_\_\_\_\_\_\_ , ανατολικά με τάφρο και πέραν αυτής με δρόμο και πέραν του δρόμου με ιδιοκτησίες \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_-, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ και \_\_\_\_\_\_\_\_\_\_\_\_ και δυτικά με \_\_\_\_\_\_\_\_\_, πέραν αυτού με αγροτικό δρόμο, πέραν αυτού με \_\_\_\_\_\_\_\_\_\_\_\_\_\_\_\_ και πέραν αυτής με ιδιοκτησία \_\_\_\_\_\_\_\_\_\_\_\_\_\_\_\_\_\_\_\_ και το οποίο ακίνητο περιήλθε στον αιτούντα με τον \_\_\_\_\_\_\_\_\_\_\_\_\_\_\_\_/2003 παραχωρητήριο τίτλο του ΟΕΚ το οποίο έχει νόμιμα μεταγραφεί στα βιβλία μεταγραφών του Υποθηκοφυλακείου Ιωαννίνων (Τ.\_\_\_\_\_ α.α \_\_\_\_) , για το λόγο ότι έχει ήδη εξοφληθεί και β) να διαταχθεί η εξάλειψη της εγγραφείσας προσημείωσης, εγγεγραμμένης στα βιβλία μεταγραφών του Υποθηκοφυλακείου Ιωαννίνων στον τόμο \_\_\_\_ και αύξοντα αριθμό \_\_\_\_\_\_.

Η αίτηση εισάγεται αρμοδίως για να συζητηθεί ενώπιον του Δικαστηρίου τούτου, κατά τη διαδικασία των ασφαλιστικών μέτρων (άρθρα 682 επ. ΚΠολΔ) και είναι νόμιμη. Στηρίζεται στις διατάξεις των άρθρων 696 παρ. 3 και 706 ΚΠολΔ. Ακολούθως, η αίτηση πρέπει να γίνει δεκτή, ως βάσιμη και κατ' ουσίαν, διότι πράγματι ο αιτών έχει εξοφλήσει την απαίτηση, για την οποία ενεγράφη η προσημείωση υποθήκης, γεγονός το οποίο αρκούντως πιθανολογείται από τα προσκομιζόμενα και επικαλούμενα έγγραφα (βλ. το υπ΄ αριθμ. \_\_\_/11.12.2018 απόσπασμα πρακτικού που χορήγησε ο Ο.Α.Ε.Δ) και έτσι επήλθε μεταβολή των πραγμάτων που δικαιολογεί την ανάκληση της παραπάνω απόφασης. Πρέπει επομένως να γίνει δεκτή η αίτηση και να ανακληθεί η υπ΄ αριθμ. \_\_\_\_/2006 απόφαση του παρόντος Δικαστηρίου.

ΓΙΑ ΤΟΥΣ ΛΟΓΟΥΣ ΑΥΤΟΥΣ

ΔΙΚΑΖΕΙ ερήμην του καθ΄ ου.

ΔΕΧΕΤΑΙ την αίτηση.

ΑΝΑΚΑΛΕΙ την υπ΄ αριθμ. \_\_\_\_/2006 απόφαση του Μονομελούς Πρωτοδικείου Ιωαννίνων, δυνάμει της οποίας διατάχθηκε η προσημείωση υποθήκης επί του με αριθμό διαμερίσματος του πρώτου ορόφου της πολυκατοικίας 39 με ΚΑΕΚ \_\_\_\_\_\_\_\_\_\_\_\_\_\_\_, εμβαδού 101,90 μ2 και με ποσοστό συνιδιοκτησίας στο οικόπεδο και ψήφους 4/1000 που αντιστοιχούν σε 143,75 μ2, το οποίο αποτελείται από τέσσερα κύρια δωμάτια, κουζίνα και λουτρό, συνορεύει δε με κοινόκτητο οικόπεδο, με κλιμακοστάσιο, με φρέαρ ανελκυστήρα και με το υπ.αρ.199 του πρώτου ορόφου της ιδίας πολυκατοικίας 39, με κοινόκτητο οικόπεδο και με κοινόκτητο επίσης οικόπεδο και βρίσκεται η παραπάνω οριζόντια ιδιοκτησία σε οικόπεδο επιφάνειας 34.479,90 μ2 που βρίσκεται στις \_\_\_\_\_\_\_\_\_\_\_\_\_\_\_\_\_\_ του Δήμου Ιωαννιτών και συνορεύει με βόρεια ιδιοκτησίες \_\_\_\_\_\_\_\_\_\_\_\_\_\_\_και \_\_\_\_\_\_\_\_\_\_\_\_\_\_\_\_, νότια με αγροτική ιδιοκτησία \_\_\_\_\_\_\_\_\_\_\_\_\_\_\_ , ανατολικά με τάφρο και πέραν αυτής με δρόμο και πέραν του δρόμου με ιδιοκτησίες \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_-, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ και \_\_\_\_\_\_\_\_\_\_\_\_ και δυτικά με \_\_\_\_\_\_\_\_\_, πέραν αυτού με αγροτικό δρόμο, πέραν αυτού με \_\_\_\_\_\_\_\_\_\_\_\_\_\_\_\_ και πέραν αυτής με ιδιοκτησία \_\_\_\_\_\_\_\_\_\_\_\_\_\_\_\_\_\_\_\_ και το οποίο ακίνητο περιήλθε στον αιτούντα με τον \_\_\_\_\_\_\_\_\_\_\_\_\_\_\_\_/2003 παραχωρητήριο τίτλο του ΟΕΚ το οποίο έχει νόμιμα μεταγραφεί στα βιβλία μεταγραφών του Υποθηκοφυλακείου Ιωαννίνων (Τ.\_\_\_\_\_ α.α \_\_\_\_) , για το λόγο ότι έχει ήδη εξοφληθεί και β) να διαταχθεί η εξάλειψη της εγγραφείσας προσημείωσης, εγγεγραμμένης στα βιβλία μεταγραφών του Υποθηκοφυλακείου Ιωαννίνων στον τόμο \_\_\_\_ και αύξοντα αριθμό \_\_\_\_\_\_.

ΔΙΑΤΑΣΣΕΙ την εξάλειψη της εγγραφείσας, δυνάμει της υπ΄ αριθμ. \_\_\_\_/2006 απόφασης του Δικαστηρίου τούτου, προσημείωσης υποθήκης, εγγεγραμμένης στα βιβλία Υποθηκών του Υποθηκοφυλακείου Ιωαννίνων.

ΚΡΙΘΗΚΕ, αποφασίστηκε και δημοσιεύτηκε σε έκτακτη δημόσια συνεδρίαση στο ακροατήριό του, στα Ιωάννινα, στις Απριλίου 2019, χωρίς την παρουσία των διαδίκων και της πληρεξουσίας δικηγόρου του αιτούντος.

Η ΔΙΚΑΣΤΗΣ Η ΓΡΑΜΜΑΤΕΑΣ